CELEX: 62017CN0060
Language: hu
Date: 2017-02-06 00:00:00
Title: C-60/17. sz. ügy: A Tribunal Superior de Justicia de Galicia (Spanyolország) által 2017. február 6-án benyújtott előzetes döntéshozatal iránti kérelem – Ángel Somoza Hermo és Ilunión Seguridad S.A. kontra Esabe Vigilancia S.A. és Fondo de Garantía Salarial (FOGASA)

18.4.2017   
            
            
               HU
            
            
               Az Európai Unió Hivatalos Lapja
            
            
               C 121/16
            
         A Tribunal Superior de Justicia de Galicia (Spanyolország) által 2017. február 6-án benyújtott előzetes döntéshozatal iránti kérelem – Ángel Somoza Hermo és Ilunión Seguridad S.A. kontra Esabe Vigilancia S.A. és Fondo de Garantía Salarial (FOGASA)
   (C-60/17. sz. ügy)
   (2017/C 121/23)
   Az eljárás nyelve: spanyol
   
      A kérdést előterjesztő bíróság
   
   Tribunal Superior de Justicia de Galicia
   
      Az alapeljárás felei
   
   
      Fellebbezők: Ángel Somoza Hermo és Ilunión Seguridad S.A.
   
      Ellenérdekű felek: Esabe Vigilancia S.A. és Fondo de Garantía Salarial (FOGASA)
   
      Az előzetes döntéshozatalra előterjesztett kérdések
   
   
               1)
            
            
               A munkavállalók jogainak a vállalkozások, üzletek vagy ezek részeinek átruházása esetén történő védelmére vonatkozó tagállami jogszabályok közelítéséről szóló, 2001. március 12-i 2001/23/EK tanácsi irányelv (1) 1. cikkének (1) bekezdését kell-e alkalmazni, amikor a vállalkozás a valamely ügyfélnek odaítélt szerződéses szolgáltatásokat a szolgáltatásnyújtásra irányuló szerződés felmondása miatt megszünteti [egy olyan ágazatban], ahol a tevékenység elsődlegesen a munkaerőn alapszik (létesítmények őrzése), és a szolgáltatás új nyertes ajánlattevője e szolgáltatás elvégzésére alkalmazott személyi állomány jelentős részét átveszi, ha a munkaszerződések tekintetében az ilyen jogutódlás a biztonsági ágazat kollektív munkaszerződésének előírásai miatt történik?
            
         
               2)
            
            
               Az első kérdésre adott igenlő válasz esetén, ha az irányelv átültetése céljából elfogadott tagállami jogszabály a 2001/23/EK irányelv 3. cikke (1) bekezdése alapján úgy rendelkezik, hogy az átruházás időpontját követően az átadó és a kedvezményezett egyetemlegesen felelnek az átruházás napján fennálló munkaszerződésből az átruházás időpontját megelőzően keletkezett kötelezettségekért, beleértve a bértartozásokat is, az irányelv hivatkozott cikkével összhangban áll e az az értelmezés, amely szerint az egyetemlegesség nem alkalmazható a korábbi kötelezettségekre, ha az ágazati kollektív szerződés előírásai az új vállalkozást a munkaerő jelentős részének az átvételére kötelezik, és a szóban forgó kollektív szerződés szövege kizárja az egyetemlegességet az átruházást megelőzően keletkezett kötelezettségek tekintetében?
            
         
      (1)  HL 2001., L 82., 16. o.; magyar nyelvű különkiadás 5. fejezet, 4. kötet, 98. o.